Çox hörmətli Ziyafət müəllim, “İnsan hüquqları və əsas azadlıqlarının müdafiəsi haqqında” Avropa Konvensiyasının 10-cu maddəsinə uyğun olaraq deputat Pənah Hüseynin bu-rada səsləndirdiyi bir fikir haqqında mövqeyimi bildirmək istəyirəm. Mən hörmətli həmkarlarımın nəzərinə çatdırmaq istəyirəm ki, Nəqliyyat Nazirliyinin balansında olan Şirvan–Bəhrəmtəpə yolu ümumilikdə 110 kilometrdir. Ümumi uzunluğu 110 kilometrdən ibarət olan bu yol 25 ildən artıq istismardadır. İstismar ərzində cari təmirlərdən başqa heç bir vaxt əsaslı təmirə dayanmayıbdır və buna imkan olmayıbdır. Xalq Cəbhəsi ilə Müsavat cütlüyünün hakimiyyətdə olduğu vaxtla bağlı Pənah Hüseynə bir sual ünvanlamaq istəyirəm. 1992-ci ildə Nazirlər Kabinetinə rəhbərlik edirdi. Əgər vətənpərvərliyi var idisə, həmin ərazidə yaşayan insanların qayğısını çəkirdisə, o zaman niyə dövlət büdcəsindən bu yolun bərpasına və əsaslı təmirinə vəsait ayrılmırdı? Ona görə ki, səriştəsiz insanlar idilər, an-caq hər bir sahəni tənəzzülə uğratmaqla xalqımızı uçuruma aparırdılar. Rica edirəm ki, burada özlərinə siyasi xal qa-zanmaqla populist çıxışlar etməkdən əl çəksinlər.